પોરબંદર | પોરબંદર શહેરમાં લંગર ગૃપના 5 જેટલા યુવાનોએ છેલ્લા સાડા ત્રણ મહિનાની જહેમતથી ગણેશજીની ઈકો ફ્રેન્ડલી પ્રતિમા બનાવી છે. અજયભાઈ જુંગીના જણાવ્યા મુજબ છેલ્લા સાડા ત્રણ મહિનાની જહેમત ઉઠાવી આ પ્રતિમા ટીસ્યુપેપર, ન્યૂઝપેપર, કાગળના ડુચાથી બનાવવામાં આવી છે. ખારવાવાડમાં 7 પૂછડીયા જાનવર (ઓક્ટોપસ) પર ઈકો ફ્રેન્ડલી ગણેશજીની પ્રતિમાનું સ્થાપન કરવામાં આવ્યું છે. જે નગરજનો માટે આકર્ષણનું કેન્દ્ર બની રહી છે. અહીં પૂજા-અર્ચના, મહાઆરતી સહિતના કાર્યક્રમો યોજવામાં આવી રહ્યા છે અને અનેક ગણેશભક્તો દર્શનનો લાભ લઈ રહ્યા છે.